b'\n_START_ARTICLE_\nGorju\xc5\xa1a\n_START_SECTION_\nJamarski dom\n_START_PARAGRAPH_\nNa Gorju\xc5\xa1i deluje tudi Jamarski dom z muzejem, zgradilo ga je Dru\xc5\xa1tvo za raziskovanje jam Simon Robi\xc4\x8d Dom\xc5\xbeale. Zbirka botanika Simona Robi\xc4\x8da vsebuje mnogo jamskih hro\xc5\xa1\xc4\x8dev, gliv, mahov in drugih vrst. Muzej hrani tudi slamnikarsko zbirko, ki prikazuje razvoj slamnikarstva na Dom\xc5\xbealskem vse od 18. stoletja. Tu se nahaja tudi speleolo\xc5\xa1ka zbirka kapnikov Franca Hohenwarta. Zbrane so razli\xc4\x8dne oblike kapnikov in sige, ki se nahajajo v jamah po Sloveniji in se med seboj razlikujejo po na\xc4\x8dinu nastanka.\n_START_SECTION_\nJame\n_START_PARAGRAPH_\nNajbolj so poznane Babja jama, \xc5\xbdelezna jama in Mi\xc5\xa1eva jama. Vse tri so v bli\xc5\xbeini Jamarskega doma. Za obiskovalce  je urejena okoli 60 m dolga \xc5\xbdelezna jama._NEWLINE_Jamski raziskovalci so v Mi\xc5\xa1evi jami na\xc5\xa1li prazgodovinske ostanke \xc4\x8dlove\xc5\xa1kih kosti in kamnitega orodja iz kremena. V Babji jami so na\xc5\xa1li kosti pragoveda, alpskega svizca, losa in ostanke oglja.'